

**Orijentacijski klub Varaždin**

Ruđera Boškovića 14A, 42000 Varaždin

OIB: 42183947244 MB: 044893498

Žiro račun: HR3023900011100948361

e-mail: okvarazdin2015@gmail.com

**Orijentacijski klub Varaždin vas poziva na**

**orijentacijsko natjecanje u zatvorenom prostoru**

**VI-*O*-C** **2020.**

 **(Varaždin Indoor Orienteering Challenge)**

Utrku u prostorijama VI. Osnovne škole

u Varaždinu, Dimitrije Demetra 13

Orijentacijski klub Varaždin u **subotu, 22. veljače 2020**. godine s početkom prvog starta u **18,00 sati** organizira **noćnu orijentacijsku utrku** hodnicima i učionicama VI. osnovne škole Varaždin **VI-*O-*C 2020. - Varaždin Indoor Orienteering Challenge 2020.** na kojoj će nastupiti vrsni hrvatski i europski orijentacisti.

Orijentacijski klub Varaždin poziva sve zainteresirane učenike, građane, djedove i bake na natjecanje u indoor orijentacijskoj utrci u kojoj je uz pomoć vještine čitanja tlocrta škole (karte) potrebno proći stazu hodnicima i učionicama škole koju je prethodno osmislio organizator natjecanja.

**Kako sudjelovati?**

Prijavi se na natjecanje putem maila okvarazdin2015@gmail.com do utorka, 18. veljače 2020. godine ili u VI.OŠ Varaždin kod učiteljice Karmen Holenda u kabinetu biologije.

**Startnina:**

Kotizacija u iznosu 15 kuna; može se platiti kod prijave ili na dan natjecanja.

(organizator osigurava kartu i SI čip za ovjeru prolaska staze).

**Što trebam ponijeti sa sobom?**

Sportsku opremu i tenisice za trčanje u dvoranu, ručna svjetiljka ili svjetiljka koja se nosi na glavi. Za početnike koji se prvi puta susreću sa orijentacijskim sportom osigurali smo vrijedne nagrade.

**Što mogu osvojiti?**

Nagrađujemo prvih pet natjecatelja u kategoriji učenika i učenica u ukupnom poretku slijedećim nagradama:

- godišnja članarina za Orijentacijski klub Varaždin,

- pravo na besplatnu školu orijentacije u organizaciji Orijentacijskog kluba Varaždin

- pravo na sudjelovanje na natjecanjima koje organizira Orijentacijski klub Varaždin bez plaćanja kotizacije.

Prva tri natjecatelja u kategoriji učenice i prva tri mjesta u kategoriji učenici dobivaju još i medalju ovisno o osvojenom mjestu.

**PRIHVATI IZAZOV - PRIJAVI SE!**

okvarazdin2015@gmail.com

Za sve ostale upite molimo da se javite na sljedeće brojeve telefona:

091/ 520-8174 (Karmen) ili 091/504-5399 (Siniša)

VIDIMO SE